open-index/open-wikipedia-markdown huggingface dataset:
สุไลมาน บือแนปีแน

**สุไลมาน บือแนปีแน**  (เกิด 26 มีนาคม พ.ศ. 2535) เป็นนักการเมืองชาวไทย ปัจจุบันดำรงตำแหน่งประธานสโมสรฟุตบอลยะลา สมาชิกสภาผู้แทนราษฎรจังหวัดยะลา และอดีตรองโฆษกพรรคประชาชาติ

## ประวัติ
สุไลมาน เกิดเมื่อวันที่ 26 มีนาคม พ.ศ. 2535 ที่ตำบลสะเตง อำเภอเมืองยะลา จังหวัดยะลา เป็นบุตรนายแวหามะ ปือแนปีแน กับนางฟารีด๊ะ หะยีบานง ด้านครอบครัวสมรสกับนางสาวอาอีเสาะ นุ มีบุตร-ธิดา 2 คน

สำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมโยธา จากสถาบันเทคโนโลยีพระจอมเกล้าเจ้าคุณทหารลาดกระบัง และปริญญาโท จาก University of Western Sydney ประเทศออสเตรเลีย

## งานการเมือง
สุไลมาน ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาชาติ โดยสามารถเอาชนะ อาดิลัน อาลีอิสเฮาะ จากพรรคพลังประชารัฐ ไปได้ และได้รับเลือกรวม 1 สมัย

### สมาชิกสภาผู้แทนราษฎร
สุไลมาน บือแนปีแน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดยะลา สังกัดพรรคประชาชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดยะลา สังกัดพรรคประชาชาติ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองยะลา
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักการเมืองจากจังหวัดยะลา
หมวดหมู่:สมาชิกสภาผู้แทนราษฎรจังหวัดยะลา
หมวดหมู่:นักการเมืองพรรคประชาชาติ (พ.ศ. 2561)
หมวดหมู่:ประธานและนักลงทุนของสโมสรฟุตบอลในประเทศไทย
หมวดหมู่:สโมสรฟุตบอลยะลา
หมวดหมู่:บุคคลจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:ผู้ได้รับเครื่องราชอิสริยาภรณ์ ท.ม.
โจว อี้หราน

**โจว ฮ่าวหราน** ( จีน :周浩然; พินอิน : Zhōu Hàorán) เกิดเมื่อวันที่ 22 พฤศจิกายน พ.ศ. 2543 ใช้ชื่อในวงการว่า โจว อี้หราน ( จีน :周翊然; พินอิน : Zhōu Yìrán ) เป็นนักแสดงและนักร้องชาวจีน อดีตเคยเป็นสมาชิกวงบอยแบนด์ Yi'An Music Club ภายใต้สังกัด Original Plan Entertainment โดยใช้ชื่อในวงการตอนนั้นว่า ฟาง เสียงรุ่ย ( จีน :方翔銳; พินอิน : Fāng Xiángruì ) โจว อี้หราน เป็นที่รู้จักกันดีจากบทบาทในละครเรื่อง The Bond (2021), A Little Mood for Love (2021-2022), Twenty Your Life On 2 (2022) และ When I Fly Towards You (2023)

## ประวัติ
**โจว อี้หราน** 周翊然 (Zhou Yiran) เป็นนักร้อง นักแสดงชาวจีน เกิดเมื่อวันที่ 22 พฤศจิกายน ปี 2000 ที่เมืองฉงชิ่ง ประเทศจีน เข้าสู่วงการบันเทิงเมื่อปี 2017 ในฐานะสมาชิกวงบอยแบนด์ Yi'An Music Club (รุ่นแรก)  ภายใต้สังกัด Original Plan Entertainment โดยใช้ชื่อในวงการตอนนั้นว่า ฟาง เสียงรุ่ย และมีเพลงเปิดตัวร่วมกับวงคือ "Chitty Bang Bang Bang" อย่างไรก็ตาม โจว อี้หราน ได้ถอนตัวออกจากวงอย่างเป็นทางการในเดือนพฤศจิกายน ปี 2018 และเปลี่ยนมาใช้ชื่อในวงการตามที่ใช้ในปัจจุบัน พร้อมกับปล่อยซิงเกิ้ลเดี่ยวแรกที่ชื่อ "Unrequited Love" 

โจว อี้หราน เริ่มงานแสดงในปี 2018 กับบท ว่านซุ่ย ในภาพยนตร์เรื่อง Go brother!  และมีผลงานละครเรื่องแรกคือ Boom! Boom! เมื่อปี 2020 กับบท เซียว เซียนเย่ หลังจากนั้นก็มีผลงานละครอย่างต่อเนื่อง ไม่ว่าจะเป็นละครเรื่อง The Legend of Jin Yan (2020) Please Classmate (2021) Falling into Your Smile (2021) The Bond (2021) ฯลฯ

ในปี 2023 ถือเป็นปีทองของ โจว อี้หราน เมื่อผลงานละครเรื่อง When I Fly Towards You ถูกปล่อยออกสู่สายตาผู้ชม บทของ จาง ลู่ร่าง ในเรื่องทำให้ โจว อี้หราน ได้รับความนิยมเพิ่มขึ้นอย่างรวดเร็ว พิสูจน์ได้จากยอดผู้ติดตามใน Weibo ที่เพิ่มขึ้นมากกว่า 2 ล้านคนภายในระยะเวลาเพียงเดือนเดียว ส่งผลให้เขากลายเป็นดารานักแสดงที่ได้รับความนิยมอันดับ 1 ใน Weibo ประจำเดือนมิถุนายน ปี 2023

## ผลงานการแสดง
### ซีรีส์

### ภาพยนตร์

## ผลงานเพลง
### ซิงเกิ้ล

## ผลงานอื่น ๆ

### โฆษณา - พรีเซนเตอร์

## รางวัล

## อ้างอิง
หมวดหมู่:นักแสดงจีน
ตังควด

**ตังควด**, **ต๋งเคียด**, **เตียวกอด** หรือ **ตังขวด** (มีบทบาทในช่วงทศวรรษ 220–260) มีชื่อในภาษาจีนกลางว่า **ต่ง เจฺว๋** () ชื่อรอง **กงสี** () เป็นขุนนางและขุนพลของรัฐจ๊กก๊กในช่วงปลายยุคสามก๊กของจีน ตังควดรับราชการต่อมาในฐานะขุนนางของรัฐวุยก๊กซึ่งพิชิตจ๊กก๊กได้ในปี ค.ศ. 263

## ประวัติ
ตังควดรับราชการร่วมกับฮวนเกี๋ยนในฐานะเลขานุการและนายทะเบียนของจูกัดเหลียงอัครมหาเสนาบดีแห่งรัฐจ๊กก๊กในช่วงการบุกลงใต้และการบุกขึ้นเหนือ หลังจูกัดเหลียงเสียชีวิตในปี ค.ศ. 234 ตังควดได้รับแต่งตั้งเป็นผู้ช่วยราชเลขาธิการ (尚書僕射 *ช่างชูผูเช่อ*) และภายหลังขึ้นเป็นหัวหน้าสำนักราชเลขาธิการ (尚書令 *ช่างชูลิ่ง*) ในปี ค.ศ. 258 แทนที่เฉิน จือ ภายหลังได้เลื่อนขึ้นเป็นมหาขุนพล (大將軍 *ต้าเจียงจฺวิน*) และมหาขุนพลผู้ช่วยเหลือรัฐ (輔國大將軍 *ฟู่กั๋วต้าเจียงจฺวิน*) จักรพรรดิเล่าเสี้ยนแห่งจ๊กก๊กยังพระราชทานบรรดาศักดิ์แก่ตังควดให้เป็นหนานเซียงโหฺว (南鄉侯)

ต่อมาตังควดได้เป็นผู้ช่วยของเกียงอุยขุนพลจ๊กก๊กในการป้องกันด่านเกียมโก๊ะ (劍閣 *เจี้ยนเก๋อ*) ในปี ค.ศ. 263 ตังควดยังเคยพยายามทูลแนะนำเล่าเสี้ยนเพื่อลดทอนอิทธิพลของขันทีฮุยโฮที่เล่าเสี้ยนไว้วางพระทัยแต่ไม่สำเร็จ ในที่สุดเล่าเสี้ยนให้ย้ายให้ตังควดให้ไปทำงานด้านการจัดการบัญชีเพื่อลดการแทรกแซงกิจการของรัฐของตังควด หลังจ๊กก๊กล่มสลาย ตังควดรับราชการต่อมาในฐานะขุนนางของรัฐวุยก๊ก โดยมีตำแหน่งเป็นที่ปรึกษาการทหารของอัครมหาเสนาบดี (相國參軍 *เซียงกั๋วชานจฺวิน*) และทหารม้ามหาดเล็ก (散騎常侍 *ซานฉีฉางชื่อ*)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนพลของจ๊กก๊ก
หมวดหมู่:ขุนนางของจ๊กก๊ก
หมวดหมู่:ขุนนางของวุยก๊ก
ฮวนเกี๋ยน

**ฮวนเกี๋ยน**, **อ้วนเคียน**, **อวนเกี๋ยน**, **อ้วนเกี๋ยน** หรือ **ฮวนเกี้ยน** (มีบทบาทในช่วงทศวรรษ 250 – ค.ศ.263) มีชื่อในภาษาจีนกลางว่า **ฝาน เจี้ยน** () ชื่อรอง **ฉาง-ยฺเหวียน** () เป็นขุนนางของรัฐจ๊กก๊กในช่วงปลายยุคสามก๊กของจีน ฮวนเกี๋ยนรับราชการต่อมาในฐานะขุนนางของรัฐวุยก๊กซึ่งพิชิตจ๊กก๊กได้ในปี ค.ศ. 263

## ประวัติ
ฮวนเกี๋ยนเป็นชาวเมืองงีหยง ( *อี้หยางจฺวิ้น*) ซึ่งปัจจุบันอยู่บริเวณนครเจ่าหยาง มณฑลหูเป่ย์ ฮวนเกี๋ยนรับราชการเป็นขุนนางของรัฐจ๊กก๊กในยุคสามก๊ก ตำแหน่งสูงสุดในราชสำนักจ๊กก๊กคือขุนนางมหาดเล็ก (侍中 *ชื่อจง*) และหัวหน้าสำนักราชเลขาธิการ (尚書令 *ช่างชูลิ่ง*) ฮวนเกี๋ยนเป็นหนึ่งในบุคคลสำคัญของราชสำนักจ๊กก๊กในทศวรรษ 250 และ 260 ร่วมกับจูกัดเจี๋ยมและตังควด ฮวนเกี๋ยนพยายามจะยับยั้งอิทธิพลของฮุยโฮขันทีในวังซึ่งเล่าเสี้ยนจักรพรรดิแห่งจ๊กก๊กทรงโปรดแต่ไม่สำเร็จ   หลังจ๊กก๊กล่มสลายในปี ค.ศ. 263 ฮวนเกี๋ยนรับราชการต่อมากับวุยก๊กที่เป็นรัฐอริของจ๊กก๊ก และเดินทางไปยังลกเอี๋ยงนครหลวงของวุยก๊ก ฮวนเกี๋ยนเริ่มราชการเป็นที่ปรึกษาการทหารของอัครมหาเสนาบดี (相國參軍 *เซียงกั๋วชานจฺวิน*) และต่อมาได้รับการแต่งตั้งเพิ่มเติมเป็นทหารม้ามหาดเล็ก (散騎常侍 *ซานฉีฉางชื่อ*) ราชสำนักวุยก๊กส่งฮวนเกี๋ยนกลับไปยังดินแดนจ๊กก๊กเดิมเพื่อปลอบโยนราษฎร ภายหลังได้เลื่อนขึ้นเป็นขุนนางกรมวัง (給事中 *จี่ชื่อจง*)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนนางของจ๊กก๊ก
หมวดหมู่:ขุนนางของวุยก๊ก
เครป

**เครป** (, , ) หรือ **แคร็ป** (, ) เป็นแพนเค้กแบบชนิดบาง โดยประเภทของเครปสามารถแบ่งออกได้เป็น 2 ประเภทคือ *เครปแบบหวาน* () หรือ *เครปแบบคาว* () เครปมักจะเสิร์ฟกับเครื่องโรยหน้าที่หลากหลาย เช่น ชีส, ผลไม้, ผัก, เนื้อสัตว์ หรืออาหารที่ใช้ทา ทั้งนี้เครปอาจจะเสิร์ฟในรูปแบบฟล็องเบ เช่น แคร็ปซูว์แซ็ต

## ประเภท
เครปแบบหวานโดยส่วนมากจะทำมาจากแป้งสาลี () ซึ่งด้วยรสชาติที่หวานทำให้ส่วนใหญ่เครปชนิดนี้เป็นส่วนหนึ่งของอาหารเช้าหรือของหวาน ในการใส่เครื่องโรยหน้าอาจจะเพิ่มได้ทั้งอาหารแบบทาชนิดเฮเซลนัตโกโก้, แยม, น้ำตาล (ได้ทั้งแบบเม็ดหรือผง), น้ำเชื่อมเมเปิล, วิปครีม, คัสตาร์ด หรือผลไม้หั่นชิ้น

สำหรับเครปแบบคาวสามารถทำจากแป้งที่ไม่ใช้แป้งสาลี เช่น แป้งบักวีต ซึ่งทั้งนี้ก็สามารถใช้แป้งสาลีได้แต่ต้องไม่ใส่น้ำตาล แต่ส่วนผสมที่ทำจากแป้งบักวีตจะไม่มีกลูเตน ซึ่งเหมาะสำหรับผู้ที่มีอาการแพ้แป้งสาลีหรือผู้ที่ไม่รับประทานอาหารที่มีกลูเตนแต่ยังต้องการที่จะรับประทานเครปชนิดนี้ โดยปกติในการใส่เครื่องโรยหน้าจะมีทั้งชีส, แฮม, ไข่, ราตาตูย, เห็ด, อาร์ทิโชก หรือผลิตภัณฑ์จากสัตว์

ทั้งนี้เครปสามารถทำให้กลายเป็นเครปเค้กจากการวางซ้อนแผ่นแป้งเครป โดยระหว่างชั้นอาจจะเพิ่มได้ทั้งผลไม้, ช็อกโกแลต, คุกกี้, มาร์ชแมลโลว์ เป็นต้น เครปเค้กส่วนใหญ่จะมีรสชาติหวานและถือเป็นของหวานชนิดหนึ่ง ซึ่งสามารถใช้แทนเป็นเค้กวันเกิดได้ ซึ่งโดยส่วนมากเครปเค้กจะมีประมาณ 15 ถึง 30 ชั้น และแผ่นแป้งเครปที่นำมาใช้จะมีความบางและนุ่ม

ส่วนผสมของแป้งเครปอาจจะมีวัตถุดิบอื่นได้ทั้งเนย, นม, น้ำ, ไข่, แป้ง, เกลือ และน้ำตาล การเพิ่มเครื่องโรยหน้าโดยส่วนมากจะใส่ลงตรงกลางของแผ่นแป้ง และเสิร์ฟโดยพับขอบด้านข้างไว้ตรงกลาง 

## อ้างอิง

## แหล่งข้อมูลอื่น
* 

หมวดหมู่:ของหวาน
หมวดหมู่:อาหารว่าง
หมวดหมู่:อาหารยุโรป
หมวดหมู่:ของหวานฝรั่งเศส
หมวดหมู่:อาหารเบลเยียม
หมวดหมู่:อาหารประจำชาติ
หมวดหมู่:อาหารข้างถนน
เกาะค้างคาว (จังหวัดระนอง)

**เกาะค้างคาว** เป็นเกาะขนาดเล็กที่ตั้งอยู่ในเขตอุทยานแห่งชาติแหลมสน ตำบลกำพวน อำเภอสุขสำราญ จังหวัดระนอง อยู่ใกล้กับหมู่เกาะกำทางด้านทิศเหนือ ใช้เวลาเดินทางจากท่าเรือหาดบางเบนด้วยเรือหัวโทงประมาณ 30 นาที และเดินทางจากอ่าวเขาควายไปประมาณ 20 นาที เกาะตั้งชื่อตามค้างคาวแม่ไก่ที่เคยอาศัยอยู่นับพันตัว แต่ว่ามาในปัจจุบันค้างคาวลดน้อยถอยลงไปมาก 

เกาะค้างคาวเป็นเกาะที่มีความหลากหลายทางระบบนิเวศน์ บริเวณหน้าเกาะมีหาดทรายสีขาวเนียนละเอียด เป็นแหล่งปะการังที่สมบูรณ์มาก ทางด้านเหนือของเกาะมีหาดหินที่เต็มไปด้วยหินกลมมนสีสันอ่อน ๆ เรียกกันว่า *หาดหินงาม* สภาพพื้นที่บนเกาะมีต้นจิกทะเลและต้นหูกวาง

## อ้างอิง

ค้างคาว
ค้างคาว
หมวดหมู่:อำเภอสุขสำราญ
วอลเลย์บอลชายซูแปร์โกปปาอีตาเลียนา 2022

**ซูแปร์โกปปาอีตาเลียนา 2022** หรือ **เดลมอนเตซูแปร์โกปปาซูแปร์เลกา 2022** ตามชื่อของผู้สนับสนุนหลัก () เป็นการแข่งขันฤดูกาลที่ 27 ของวอลเลย์บอลชายซูแปร์โกปปาอีตาเลียนา จัดการแข่งขันโดย เลกาปัลลาโวโลเซเรียอา (**) ซึ่งอยู่ภายใต้ดูแลของ สหพันธ์วอลเลย์บอลอิตาลี (FIPAV) การแข่งขันจัดขึ้นในวันที่ 31 ตุลาคม ถึง 1 พฤศจิกายน ค.ศ. 2022

ซีร์ซาเฟตี ซูซา เปรูจา คว้าแชมป์เป็นสมัยที่ 4 โดยเอาชนะ กูชีเน ลูเบ ชีวีตาโนวา ด้วยคะแนน 3–1 เซต และ ออแลห์ ปลอตนึตส์กึย ได้รับการเสนอชื่อให้เป็นผู้เล่นทรงคุณค่าในนัดชิงชนะเลิศ

## รูปแบบการแข่งขัน
การแข่งขันประกอบด้วยรอบรองชนะเลิศ รอบชิงอันดับที่สามและรอบชิงชนะเลิศ จะเล่นในรูปแบบแพ้คัดออกรอบเดี่ยว

## ทีมที่เข้าร่วมแข่งขัน
ด้านล่างนี่คือ 4 ทีมที่เข้าร่วมการแข่งขัน

## ผลการแข่งขัน



### รอบรองชนะเลิศ

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน

## อ้างอิง

## แหล่งข้อมูลอื่น
*  

หมวดหมู่:การแข่งขันวอลเลย์บอลชายในประเทศอิตาลี
หมวดหมู่:กีฬาในประเทศอิตาลี
หมวดหมู่:วอลเลย์บอลในปี พ.ศ. 2565
วอลเลย์บอลชาย ซี วี.ลีก 2023

**วอลเลย์บอลชาย ซี วี.ลีก** เป็นการแข่งขันในประเภทชายครั้งแรกของวอลเลย์บอล ซี วี.ลีก ซึ่งแข่งขันโดยวอลเลย์บอลชายทีมชาติจำนวน 4 ทีม ที่เป็นสมาชิกของ สมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคภายใต้สังกัดสมาพันธ์วอลเลย์บอลเอเชีย (AVC) ก่อนปี 2023 ซี วี.ลีก เป็นที่รู้จักในชื่อ อาเซียนกรังด์ปรีซ์ และจัดเฉพาะการแข่งขันประเภทหญิงเท่านั้น

สนามที่ 1 จัดขึ้นที่เมืองโบโกร์ ประเทศอินโดนีเซีย ระหว่างวันที่ 21 - 23 กรกฎาคม ขณะที่สนามที่ 2 จัดขึ้นที่เมืองซานตา โรซา ประเทศฟิลิปปินส์ ระหว่างวันที่ 28 - 30 กรกฎาคม  

## ทีม

* 
* 
* 
* 

## สถานที่แข่ง

## ผลการแข่งขันและอันดับ

## อ้างอิง

## แหล่งข้อมูลอื่น
* 

2023
หมวดหมู่:กีฬาอินโดนีเซียในปี พ.ศ. 2566
หมวดหมู่:กีฬาฟิลิปปินส์ในปี พ.ศ. 2566
ซี วี.ลีก
ซี วี.ลีก
ซี วี.ลีก
ซี วี.ลีก
สิงหาคม พ.ศ. 2566

**สิงหาคม พุทธศักราช 2566** เป็นเดือนที่ 8 ของปี พ.ศ. 2566 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

## [[สถานีย่อย:เหตุการณ์ปัจจุบัน]]

หมวดหมู่:สิงหาคม
*2566-08
พาว

**พาว** (; , มักเขียน **POW**) เป็นบอยแบนด์เกาหลีใต้ ก่อตั้งโดยกริดเอนเตอร์เทนเมนต์ ประกอบด้วยสมาชิกจำนวนห้าคนคือ ยอร์ช, ฮยอนบิน, จองบิน, ดงยอน และฮง เปิดตัวอย่างเป็นทางการเมื่อวันที่ 11 ตุลาคม ค.ศ. 2023 และวางจำหน่ายซิงเกิลในวันที่ 13 กันยายน ค.ศ. 2023 ในชื่อ *Favorite*

## ประวัติ

### ก่อนเปิดตัว
เมื่อวันที่ 10 กรกฎาคม 2023 กริดเอนเตอร์เทนเมนต์ ได้ประกาศว่านักแสดงชาวไทย ยอร์ช ได้เซ็นสัญญาพิเศษกับพวกเขา พวกเขายังเปิดเผยแผนการที่จะเปิดตัวบอยกรุปใหม่ซึ่งรวมถึง ยอร์ช ในช่วงครึ่งหลังของปี 2023 เมื่อวันที่ 1 สิงหาคม กริดได้เปิดบัญชีโซเชียลมีเดียอย่างเป็นทางการของกลุ่มโดยเปิดเผยสมาชิกทั้ง 5 คนของกลุ่มรวมถึงชื่อกลุ่มว่า พาว ในวันเดียวกันนั้น ได้รับการยืนยันว่าวงจะเปิดตัวอย่างเป็นทางการในเดือนกันยายน 2023

ก่อนที่จะเข้าร่วมกลุ่ม ยอร์ช เป็นนักแสดงที่ยังคงทำงานอยู่ในประเทศไทยซึ่งเคยปรากฏตัวในซีรีส์ทางโทรทัศน์หลายเรื่อง นอกจากนี้ เขายังเป็นส่วนหนึ่งของบอยแบนด์น้องใหม่ที่กำลังมาแรงของบิกฮิตมิวสิก ที่มีชื่อชั่วคราวว่า Trainee A อย่างไรก็ตาม โปรเจ็กต์เปิดตัวนี้ถูกยกเลิกในภายหลัง ดงยอน เข้าร่วมในรายการแข่งขันเรียลลิตี้โชว์ *Loud* ของเอสบีเอส ในปี 2021 เขาถูกคัดออกในรอบที่ 7 จบลงในอันดับที่ 15

### 2023–ปัจจุบัน: เปิดตัวกับ ''Favorite''
ในวันที่ 13 กันยายน 2023 พาวได้ปล่อยซิงเกิลก่อนวางจำหน่าย "Favorite" ก่อนที่จะปล่อย EP เปิดตัวในวันที่ 11 ตุลาคม 2023 ในวันที่ 4 ตุลาคม มิวสิควิดีโอของ EP ชื่อ "Amazing" ได้ถูกปล่อยออกมา ในวันที่ 11 ตุลาคม พวกเขาได้เปิดตัวอย่างเป็นทางการด้วยการเปิดตัว EP และมิวสิควิดีโอสำหรับ "Dazzling" กลุ่มได้เปิดตัวการออกอากาศอย่างเป็นทางการครั้งแรกในรายการเพลง*[[เอ็มเคานต์ดาวน์]]* เมื่อวันที่ 14 กันยายน

ในวันที่ 9 มกราคม 2024 กลุ่มได้ประกาศการเปิดตัวที่จะเกิดขึ้นในเร็ว ๆ นี้ตามกำหนดการในวันที่ 15 มกราคม ในวันที่ 25 มกราคม พาวได้ปล่อยมิวสิควิดีโอดิจิทัลซิงเกิลชื่อ "Valentine" ในวันที่ 11 กันยายน พาวได้ประกาศว่าพวกเขาจะเปิดเผยซิงเกิลก่อนวางจำหน่ายในวันที่ 23 กันยายน ก่อนที่จะคัมแบ็กพร้อมกับ EP ที่สองในเดือนตุลาคม วันต่อมา EP ได้รับการเปิดเผยว่าจะวางจำหน่ายในวันที่ 21 ตุลาคม นอกจากนี้ พวกเขายังจะวางจำหน่ายซิงเกิลก่อนวางจำหน่าย "Sunset" ในวันที่ 23 กันยายน ในวันที่ 10 ตุลาคม กริดได้ประกาศว่าชื่อ EP ที่สองของ พาว จะเป็น *Boyfriend* และเพลงนำที่มีชื่อเดียวกัน ซึ่งเป็นการรีเมค "Girlfriend" ของแอวริล ลาวีน

## สมาชิก

* ยอร์ช ()
* ฮยอนบิน ()
* จองบิน ()
* ดงยอน ()
* ฮง ()

## ผลงานเพลง
### อีพี

## อ้างอิง

## แหล่งข้อมูลอื่น
* 
* 
* 
* 

หมวดหมู่:กลุ่มดนตรีที่ก่อตั้งในปี พ.ศ. 2566
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:ศิลปินสังกัดกริดเอนเตอร์เทนเมนต์
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
เนลลี เดอะ เอลลิแฟนท์

***เนลลี เดอะ เอลลิแฟนท์*** () เป็นการ์ตูนทีวีแอนิเมชันของประเทศสหราชอาณาจักร ออกอากาศทางช่องไอทีวี สร้างและกำกับโดย เทอร์รี่ วอร์ด และเขียนโดย เบอร์นี เคย์และริชาร์ด เอเวอเรตต์ ฉายตอนแรกเมื่อวันที่ 8 มกราคม ถึงวันที่ 19 ธันวาคม พ.ศ. 1990

## ตัวละคร

### ตัวละครหลัก

* **เนลลี** (, ) ตัวเอกในเรื่อง เป็นช้างสีชมพูเพศเมีย
* **เดอะ เฮด ออฟ เดอะ เฮรด** () เป็นช้างสีเทาเข้มเพศผู้

## รายชื่อตอน
รายชื่อตอนของ เนลลี เดอะ เอลลิแฟนท์ ทั้งหมดมี 2 ฤดูกาล และ 30 ตอน

### ฤดูกาลที่ 1

# Nellie and the Ghost (8 มกราคม พ.ศ. 2533)
# Nellie Visits a Farm (15 มกราคม พ.ศ. 2533)
# Nellie Goes to Sea (22 มกราคม พ.ศ. 2533)
# Nellie on a Snowy Day (29 มกราคม พ.ศ. 2533)
# Nellie at the Seaside (5 กุมภาพันธ์ พ.ศ. 2533)
# Nellie's Raincoat (12 กุมภาพันธ์ พ.ศ. 2533)
# Nellie and the Whale (19 กุมภาพันธ์ พ.ศ. 2533)
# Nellie and the Burning Farm (26 กุมภาพันธ์ พ.ศ. 2533)
# Nellie Takes a Jumbo Jet (5 มีนาคม พ.ศ. 2533)
# Nellie the Theatre Star (12 มีนาคม พ.ศ. 2533)
# Nellie and the Haunted House (19 มีนาคม พ.ศ. 2533)
# Nellie and the Park Disco (26 มีนาคม พ.ศ. 2533)
# Nellie at the Fun Fair (2 เมษายน พ.ศ. 2533)
# Nellie Rescues Mrs Maple's Moggy (9 เมษายน พ.ศ. 2533)

### ฤดูกาลที่ 2

* Nellie Goes Ballooning (5 กันยายน พ.ศ. 2533)
* Nellie Goes to the Moon (12 กันยายน พ.ศ. 2533)
* Nellie Goes Swimming (19 กันยายน พ.ศ. 2533)
* Nellie and the Flying Saucer (26 กันยายน พ.ศ. 2533)
* Nellie and the Mystery Tour (3 ตุลาคม พ.ศ. 2533)
* Nellie and the Brass Band (10 ตุลาคม พ.ศ. 2533)
* Nellie at the Big Store (17 ตุลาคม พ.ศ. 2533)
* Nellie Joins the Team (24 ตุลาคม พ.ศ. 2533)
* Nellie Visits a Library (31 ตุลาคม พ.ศ. 2533)
* Nellie on an Ocean Cruise (7 พฤศจิกายน พ.ศ. 2533)
* Nellie Goes Time Travelling (14 พฤศจิกายน พ.ศ. 2533)
* Nellie Goes Apple Picking (21 พฤศจิกายน พ.ศ. 2533)
* Nellie at the Olympics (28 พฤศจิกายน พ.ศ. 2533)
* Nellie Goes to Peanut Junction (5 ธันวาคม พ.ศ. 2533)
* Nellie the Ski Champion (12 ธันวาคม พ.ศ. 2533)
* Nellie Takes the Train (19 ธันวาคม พ.ศ. 2533)

## แหล่งข้อมูลอื่น

* 
* ตูนฮาวด์ 
* 
* 
* 

หมวดหมู่:การ์ตูนสหราชอาณาจักร
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์บริติชที่เริ่มออกอากาศตั้งแต่ พ.ศ. 2533
หมวดหมู่:ตัวละครที่เป็นช้าง
หมวดหมู่:การ์ตูนทีวีแอนิเมชันเกี่ยวกับช้าง
มุฮัมมัด บาซูม

**มุฮัมมัด บาซูม** (; เกิด 1 มกราคม 1960) เป็นนักการเมืองชาวไนเจอร์ ผู้ดำรงตำแหน่งประธานาธิบดีไนเจอร์คนที่ 10 ระหว่างปี 2021 ถึง 2023 เขาเข้าสู่ตำแหน่งเมื่อเมษายน 2021 หลังชนะการเลือกตั้งประธานาธิบดีปี 2020–21 และหลังความพยายามก่อรัฐประหารที่ไม่สำเร็จ เขาถูกบังคับออกจากตำแหน่งจากการรัฐประหารเมื่อกรกฎาคม 2023 นำโดยกองกำลังรักษาประธานาธิบดีและกองทัพไนเจอร์ 

ก่อนดำรงตำแหน่งประธานาธิบดี เขาเคยเป็นประธานพรรคสังคมนิยมและประชาธิปไตย (PNDS-Tarayya) รวมถึงเคยดำรงตำแหน่งรัฐมนตรีว่าการกระทรวงการต่างประเทศจากปี 1995 ถึง 1996 และอีกงาระในปี 2011 ถึง 2016 บาซูมชนะการเลือกตั้งประธานาธิบดีในรอบที่สองด้วยคะแนน 55.67% เอาชนะอดีตประธานาธิบดีมาอามาน อุสมาน เขาเป็นมุสลิมซุนนีและถือเป็นชาวอาหรับ (ดิฟฟา) คนแรกที่ดำรงตำแหน่งประธานาธิบดีไนเจอร์

## อ้างอิง

หมวดหมู่:นักการเมืองไนเจอร์
หมวดหมู่:ประธานาธิบดีไนเจอร์
ปาลัซโซเดลลาโรเวเร

**ปาลัซโซเดลลาโรเวเร** (; วังตระกูลเดลลาโรเวเร) หรือ **ปาลัซโซเดเปนีเซนซีเอรี** (Palazzo dei Penitenzieri) เป็นวังในโรม ประเทศอิตาลี หันหน้าออกสู่วิอาเดลลากอนซิลิอาซิโอเน 

วังเริ่มก่อสร้างในปี 1480 โดยพระคาร์ดินัลโดเมนีโก เดลลา โรเวเร ผู้เป็นญาติของพระสันตะปาปาซิกตูสที่สี่ เดลลา โรเวเร คาดว่าเป็นผลงานออกแบบของสถาปนิกชาวฟลอเรนซ์ บักโก ปอนเตลลี การก่อสร้างวังมีขึ้นระหว่างปี 1480 ถึง 1490 ตั้งอยู่ทางใต้ของจัตุรัสสกอซซากาวัลลีซึ่งถูกทำลายทิ้งในปี 1937 พร้อม ๆ กับ *spina* di Borgo วังนี้สร้างขึ้นโดยปอนเตลลีถอดแบบมาจากรูปแบบสถาปัตยกรรมของปาลัซโซเวเนเซีย ภายในวังมีโถงที่มีเปียโนโนบีเล และภาพเขียนเฟรสโกที่สำคัญ โถงเหล่านี้ในปัจจุบันใช้เป็นโถงต้อนรับของคณะสงฆ์อัศวินขี่ม้าแห่งพระคูหาศักดิ์สิทธิ์แห่งเยรูซาเลม

ชื่อปัจจุบันนี้ตั้งขึ้นในรัชสมัยของพระสันตะปาปาอาเล็กซันเดอร์ที่เจ็ดได้ย้ายให้สงฆ์ผู้ฟังคำสารภาพบาป (confessors) ที่ทำงานประจำในบาซิลิกานักบุญปีเตอร์ สงฆ์เหล่านี้มชื่อเรียกว่า *penitenzieri* เดิมทีอาคารนี้เคยเป็นโรงแรมโกลัมบัส (Hotel Columbus) ในปัจจุบันใช้งานเป็นที่ทำการของคณะสงฆ์พระคูหาศักดิ์สิทธิ์ ปัจจุบันเครือโรงแรมโฟร์ซีซันส์เป็นผู้เช่าที่

ในเดือนกรกฎาคม 2023 นักโบราณคดีประกาศว่าค้นพบซากของโรงละครเนโรในลานกลางของวัง

## อ้างอิง

## แหล่งข้อมูลเพิ่ม
* Aurigemma, Maria Giulia & Cavallaro, Anna (1999). *Il Palazzo di Domenico della Rovere in Borgo.* Roma: Istituto Poligrafico e Zecca dello Stato, Libreria dello Stato, 1999.  ISBN 8824036856, 9788824036856
* Kehl, Pia (1993). "Il palazzo dei Penitenzieri in Borgo," in: Laura Dal Prà (ed.), *I Madruzzo e l'Europa 1539–1658. I principi vescovi di Trento tra Papato e Impero*, (Trent: Provincia Autonoma and Milan: Charta, 1993). 
*
เครื่องสั่งจักร

**เครื่องสั่งจักร** (อังกฤษ: Engine order telegraph; คำย่อ: E.O.T) หรือ**โทรเลขสั่งเครื่องยนต์** เป็นอุปกรณ์สื่อสารใช้ส่งคำสั่งหรือรับคำสั่งบนเรือกำปั่นหรือเรือดำน้ำสำหรับเจ้าหน้าที่สะพานเดินเรือ เพื่อสั่งให้วิศวกรในห้องเครื่องส่งกำลังให้กับเรือในความเร็วตามความต้องการ

การใช้งานคือ โยกคันบังคับให้ตรงกับป้ายคำสั่งที่ต้องการ ปลายทางจะทราบคำสั่งจากเข็มชี้ที่ชี้ไปป้ายคำสั่งนั้น และจะโยกคันบังคับให้ตรงกับป้ายคำสั่งที่เข็มชี้อยู่ เพื่อส่งสัญญาณรับทราบคำสั่งและปรับความเร็วเรือให้เหมาะสม

## ประวัติ

ในเรือยุคแรก ๆ ตั้งแต่ศตวรรษที่ 19 ถึงประมาณปี ค.ศ. 1950 เครื่องสั่งจักรมักจะประกอบด้วยหน้าปัดกลมประมาณ  โดยมีคันบังคับตั้งแต่หนึ่งด้ามขึ้นไป มีเข็มชี้บนหน้าปัด และชุดป้ายคำสั่งเร่งหรือถอยเครื่องยนต์ เครื่องสั่งจักรบนเรือสมัยใหม่จะใช้สัญญาณไฟและเสียงอิเล็กทรอนิกส์แทน

หมวดหมู่:ตัวควบคุม
โรงละครของจักรพรรดิแนโร

**โรงละครของจักรพรรดิแนโร** () เป็นโรงละครส่วนตัวของจักรพรรดิแนโรแห่งจักรวรรดิโรมัน สร้างขึ้นในโรม เป็นที่รู้จักเพียงในแหล่งข้อมูลลายลักษณ์อักษร กระทั่งถูกค้นพบในปี 2020 ระหว่างการขุดค้นทางโบราณคดี ซากของโรงละครถูกขุดค้นเรื่อยมาตลอดปี 2023 โดย  ก่อนที่จะประกาศการค้นพบทางโบราณคดีนี้ในปีเดียวกัน

โรงละครตั้งอยู่บนฝั่งขวาของแม่น้ำทีเบอร์ ในพื้นที่อาเกร์วาตีกานุส ใน ''โฮร์ตี'' ของอากริปปีนาผู้อาวุโส พื้นที่เดียวกับที่กาลีกูลาเคยสร้างโรงละครสัตว์ของเขาขึ้น ซากของโรงละครที่ขุดค้นพบนั้นอยู่ในลานของวังเดลลาโรเวเรในนครโรม

ปรากฏการกล่าวถึงโรงละครนี้โดยเปิดเผยเฉพาะในงานเขียนของปลีนีผู้อาวุโส และมีการกล่าวถึงโดยอ้อมโดยซูเอโตนีอุส และ ตาซีตุส ตามคำบันทึกของปลีนี จักรพรรดิแนโรจัดแสดงสมบัติที่ยึดมาได้จากอดีตกอนซูลไว้ในโรงละครส่วนตัว (*theatrum peculiare*) ของเขา ซึ่งใช้งานโดยแนโรสำหรับการซักซ้อมการแสดงร้องเพลงในที่สาธารณะของเขาซึ่งจัดที่โรงละครปอมเปย์ โรงละครนี้กว้างใหญ่มากพอที่จะทำให้แนโรพอใจ ซูเอโตนีอุสเขียนไว้ว่าในระหว่างเทศกาล *[[quinquennial Neronia|เนโรเนีย]]* จักรพรรดิแนโรสัญญาว่าจะปรากฏตัว *in hortis* ("ในสวน") คำนี้เป็นคำกล่าวโดยอ้อมถึงโรงละครส่วนตัวแห่งนี้ ส่วนตาซีตุสระบุว่าในระหว่าง *[[Ludi Juvenales]]* แนโรได้ขับร้อง *per domum aut hortos* ซึ่งเป็นอีกหนึ่งการกล่าวโดยอ้อมถึงโรงละครแห่งนี้ นอกจากนี้ ยังเป็นไปได้ว่า *domestica scaena* ที่ตาซีตุสบันทึกไว้ว่าเป็นสถานที่ที่แนโรใช้ชื่นชมอัคคีภัยโรมครั้งใหญ่เมื่อปี 64 นั้นไม่ได้หมายถึงหอคอย Gaius Maecenas บนเขาเอสกีลิน แต่หมายถึงโรงละครของเขาแห่งนี้ โรงละครนี้ซึ่งตั้งอยู่บนฝั่งขวาของแม่น้ำทีเบอร์นั้นในเวลานั้นอยู่ห่างไกลมาจากบริเวณที่เกิดอัคคีภัยจึงถือเป็นจุดชมไฟที่ปลอดภัยกว่าหอคอยดังกล่าวซึ่งอยู่ตรงกลางพื้นที่ที่เกิดไฟ โรงละครนี้ถูกรื้อถอนเพื่อเอาวัสดุไปใช้งานในศตวรรษที่สอง ดังที่ปรากฏหลักฐานเป็นเสาหินอ่อนห้าเสาที่พบอยู่ในพื้นที่

มีการกล่าวถึงโรงละครนี้เป็นครั้งสุดท้ายในกลางศตวรรษที่ 12 ในหนังสือนำทางนครโรมแก่ผู้มาจาริกแสวงบุญ *[[Mirabilia Urbis Romae]]* ซึ่งระบุว่าโรงละครนี้ตั้งอยู่ใกล้กับ *Castellum [[Crescentii]]* (ปัจจุบันคือปราสาทนักบุญอังเจโล)

## อ้างอิง

### บรรณานุกรม
*
*
*
อาซูมี มาซาอูดู

**อาซูมี มาซาอูดู** (; เกิด 22 ตุลาคม พ.ศ. 2500) เป็นนักการเมืองชาวไนเจอร์ซึ่งดำรงตำแหน่งรัฐมนตรีกระทรวงการต่างประเทศของไนเจอร์ตั้งแต่ พ.ศ. 2564 หลังจากรัฐประหารในประเทศไนเจอร์ พ.ศ. 2566 มาซาอูดูได้ประกาศตัวเป็นรักษาการประธานาธิบดีไนเจอร์ หลังจากที่อดีตประธานาธิบดีมุฮัมมัด บาซูม ถูกก่อรัฐประหาร และถูกแทนที่โดยรัฐบาลทหาร 

เขาดำรงตำแหน่งรัฐมนตรีว่าการกระทรวงการคลังตั้งแต่เดือนตุลาคม พ.ศ. 2559 ถึงมกราคม พ.ศ. 2562 เป็นสมาชิกระดับแนวหน้าของพรรคสังคมนิยมและประชาธิปไตย (PNDS-Tarayya) เขาดำรงตำแหน่งรัฐมนตรีกระทรวงการสื่อสาร วัฒนธรรม เยาวชน และกีฬาตั้งแต่ พ.ศ. 2536 ถึง 2537 ประธานกลุ่มรัฐสภา PNDS ตั้งแต่ พ.ศ. 2542 ถึง 2547 ผู้อำนวยการคณะรัฐมนตรีของประธานาธิบดีตั้งแต่ พ.ศ. 2554 ถึง 2556 รัฐมนตรีว่าการกระทรวงมหาดไทยตั้งแต่ พ.ศ. 2556 ถึง 2559 และรัฐมนตรีว่าการกระทรวงกลาโหมใน พ.ศ. 2559

## อ้างอิง

หมวดหมู่:นักการเมืองไนเจอร์
หมวดหมู่:ประธานาธิบดีไนเจอร์
อุโมงค์เมอโนรา

**อุโมงค์เมอโนรา** หรือ **อุโมงค์เมอรู-เมอโนรา** เป็นอุโมงค์ทางด่วนที่มีความยาว 800 เมตรในรัฐเประ ประเทศมาเลเซีย บนทางด่วนเหนือ–ใต้ สายเหนือใกล้เจอลาปัง อุโมงค์นี้ลอดใต้ทิวเขาเกอเลอดัง

อุโมงค์นี้เปิดใช้งานอย่างเป็นทางการใน ค.ศ. 1986 แต่ละเส้นทางมีอุโมงค์สองแห่งข้างกัน อุโมงค์เป็นจุดที่เกิดอุบัติเหตุบ่อยครั้ง

## อ้างอิง

เมอโนรา
เมอโนรา
เมอโนรา
หมวดหมู่:การขนส่งในรัฐเประ
หมวดหมู่:สิ่งก่อสร้างในรัฐเประ
สมุดปกขาว

**สมุดปกขาว** () คือรายงานหรือหนังสือแนะนำที่แจ้งให้ผู้อ่านทราบพอสังเขปเกี่ยวกับปัญหาที่ซับซ้อน และนำเสนอปรัชญาของหน่วยงานที่ออกเอกสาร มีขึ้นเพื่อช่วยให้ผู้อ่านเข้าใจปัญหา แก้ปัญหา หรือตัดสินใจ สมุดปกขาวเป็นเอกสารแรกที่นักวิจัยควรอ่านเพื่อทำความเข้าใจแนวคิดสำคัญมากขึ้น

นับแต่คริสต์ทศวรรษที่ 90 เป็นต้นมา เอกสารประเภทนี้ได้แพร่หลายในภาคธุรกิจ ปัจจุบันสมุดปกขาว แบบธุรกิจกับธุรกิจ (B2B) นั้นใกล้เคียงกับงานนำเสนอทางการตลาดมากขึ้น ซึ่งเป็นเนื้อหารูปแบบหนึ่งที่มีจุดประสงค์เพื่อโน้มน้าวใจลูกค้าและคู่ค้า และส่งเสริมผลิตภัณฑ์หรือมุมมองบางอย่าง

## อ้างอิง

หมวดหมู่:การสื่อสารเชิงเทคนิค
หมวดหมู่:การส่งเสริมและการสื่อสารการตลาด

หมวดหมู่:เอกสารเฉพาะกลุ่ม
ชิซาโกะ ทากาชิมะ

**ชิซาโกะ ทากาชิมะ** () เกิดเมื่อวันที่ 24 สิงหาคม พ.ศ. 2511 ที่กรุงโตเกียว ประเทศญี่ปุ่น เป็นนักไวโอลินหญิงชาวญี่ปุ่น, นักดนตรีหญิงชาวญี่ปุ่นและดาราหญิงชาวญี่ปุ่น

## ผลงาน

### โทรทัศน์
* [2001] Geijutsu ni Koishite! (TV Tokyo)
* [2001] Watashi wa Akiramenai (NHK)
* [2009] Umi o Watatta Samurai Kan'ichi Asakawa (TV Asahi)
* [2012] Ogiyahagi no Aisha Henreki No Car, No Life! (Nippon TV)

### วิทยุ

* [2001] NDS presents Chisako Takashima Gentle Wind (FM Aichi)

### ภาพยนตร์

* [2003] *Bayside Shakedown 2*

## รางวัล

* [1997] Concerto Competition Prize

## อ้างอิง

## แหล่งข้อมูลอื่น
* เว็บไซต์อย่างเป็นทางการ  
* เว็บไซต์ IMDb 
* วิกิพีเดียญี่ปุ่น 
* เว็บไซต์วิกิพีเดีย 
หมวดหมู่:นักดนตรีชาวญี่ปุ่น หมวดหมู่:นักไวโอลิน หมวดหมู่:นักแสดงหญิงชาวญี่ปุ่น หมวดหมู่:บุคคลจากโตเกียว
มารดายูเครน

***มารดายูเครน*** ( ) หรือชื่อเดิมก่อนปี 2023 คือ ***อนุสาวรีย์มาตุภูมิ*** () เป็นรูปปั้นอนุสาวรีย์สมัยโซเวียตในเคียฟ ประเทศยูเครน ส่วนหนึ่งของพิพิธภัณฑ์ประวัติศาสตร์ยูเครนในสงครามโลกครั้งที่สอง

ประติมากรรมเหล็กกล้ากันสนิมนี้มีความสูง  ตั้งอยู่บนอาคารหลักของพิพิธภัณฑ์ ความสูงรวมทั้งโครงสร้างอยู่ที่  รวมฐาน และมีน้ำหนัก 560 ตัน ดาบในมือขวาของรูปปั่นนี้มีความยาว  น้ำหนัก 9 ตัน ส่วนในมือซ้ายชูโล่ขนาด  ซึ่งเดิมทีประดับตราค้อนเคียวของสหภาพโซเวียต ประติมากรรมนี้เป็นผลงานออกแบบของเยฟเกนี วูเชติช โดยได้รูปแบบมรจากจิตรกรชาวยูเครน นีนา ดานือเลโก (Nina Danyleiko)
 หลังวูเตวิชเสียชีวิตในปี 1974 โครงการนี้ได้ วาซิล บอรอได มาสานต่อ โดยมีนางแบบเป็นประติมากรชาวยูเครน ฮาลือนา กัลเชงโก (Halyna Kalchenko) ลูกสาวของนายกรัฐมนตรียูเครน นีกีฟอร์ คัลเชงโก

ในวันที่ 30 กรกฎาคม 2023 ได้เริ่มต้นมีความพยายามในการนำเอาตราประจำรัฐโซเวียตออก และแทนที่ด้วยตราประจำชาติของยูเครน ตรือซุบ

โถงที่ระลึกของพิพิธภัณฑ์ซึ่งตั้งอยู่เป็นฐานของอนุสรณ์นี้จัดแสดงป้ายหินอ่อนจารึกชื่อของทหารกว่า 11,600 ชื่อ และคนงานกว่า 200 ชื่อ ที่ทำงานในแนวหน้าของสงครามและได้รับแต่งตั้งยศวีรชนแห่งสหภาพโซเวียต กับวีรชนแห่งแรงงานสังคมนิยม บนยอดเขาเบื้องล่างมีจัดแสดงดอกไม้พื้นถิ่น ส่วนดาบของอนุสาวรีย์นั้นถูกตัดให้สั้นลงจากขนาดเดิมเพื่อไม่ให้มีความยาวมากไปกว่ากางเขนของอารามเปเชิร์สก์ลาวรา

## อ้างอิง

หมวดหมู่:อนุสาวรีย์ในประเทศยูเครน
หมวดหมู่:อนุสาวรีย์แห่งชัยชนะ
หมวดหมู่:สิ่งก่อสร้างในเคียฟ
หมวดหมู่:รูปปั้นขนาดมหึมา
แชร์บูร์

**แชร์บูร์** (; นอร์ม็อง: ) เป็นอดีตเทศบาลและเมืองรองที่ตั้งอยู่ทางตอนเหนือสุดของคาบสมุทรกอต็องแต็ง ในจังหวัดม็องช์ทางตะวันตกเฉียงเหนือของประเทศฝรั่งเศส เทศบาลแชร์บูร์ถูกยุบรวมเข้ากับเทศบาลแชร์บูร็อกต์วีล () เมื่อวันที่ 28 กุมภาพันธ์ ค.ศ. 2000 และต่อมาถูกยุบรวมเข้ากับเทศบาลแชร์บูร็องกอต็องแต็ง () ที่ก่อตั้งขึ้นใหม่เมื่อวันที่ 1 มกราคม ค.ศ. 2016

แชร์บูร์มีอ่าวจอดเรือแชร์บูร์ ตั้งอยู่ระหว่างเทศบาลลาอาก () กับภูมิภาควาลเดอแซร์ () และเป็นจุดยุทธศาสตร์ที่สำคัญในช่วงหลายศตวรรษที่ผ่านมาโดยเป็นกรณีพิพาทระหว่างอังกฤษกับฝรั่งเศส แชร์บูร์กลายเป็นท่าเรือทางทหารชั้นนำภายใต้การนำของจักรพรรดินโปเลียนที่ 1 และเป็นที่ตั้งคลังแสงของกองทัพเรือฝรั่งเศส แชร์บูร์เป็นจุดแวะสำหรับเรือเดินสมุทรข้ามมหาสมุทรแอตแลนติกในช่วงครึ่งแรกของคริสต์ศตวรรษที่ 20 ต่อมาได้เป็นเป้าหมายหลักของกองทัพสหรัฐในการยกพลขึ้นบกที่นอร์ม็องดีใน ค.ศ. 1944

นอกจากจะใช้เป็นท่าเรือทางการทหาร ท่าเรือประมง และท่าเรือยอตแล้ว ที่นี่ยังเป็นท่าเรือข้ามช่องแคบอังกฤษ โดยมีปลายทางไปยังท่าเรือพูลและพอร์ตสมัทของอังกฤษ, ท่าเรือรอสส์แลร์และดับลินของไอร์แลนด์ และเซนต์เฮลิเยอร์ในเจอร์ซีย์

## อ้างอิง

หมวดหมู่:เมืองในจังหวัดม็องช์
ศิริชัย ภูมิพัฒน์

**ศิริชัย ภูมิพัฒน์** เป็นนักฟุตบอลระดับอาชีพจากประเทศไทยในตำแหน่งกองหน้า ปัจจุบันเล่นให้กับเอซีดีซี ในไทยลีก 3

## อ้างอิง

## แหล่งข้อมูลอื่น
* 
* https://www.siamsport.co.th/player/441671/sirichai-phumpat 
* http://player.7mth.com/603594/index.shtml

หมวดหมู่:นักฟุตบอลชายชาวไทย
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
ประธานาธิบดีคีร์กีซสถาน

**ประธานาธิบดีคีร์กีซสถาน** หรือเรียกอย่างเป็นทางการว่า **ประธานาธิบดีแห่งสาธารณรัฐคีร์กีซ** (; ) เป็นประมุขแห่งรัฐและหัวหน้ารัฐบาลของประเทศคีร์กีซสถาน มีอำนาจสั่งการฝ่ายบริหารของรัฐบาลแห่งชาติ เป็นผู้บัญชาการทหารสูงสุดของกองทัพคีร์กีซ และยังเป็นหัวหน้าสภาความมั่นคงแห่งชาติด้วย

ตามรัฐธรรมนูญ ประธานาธิบดี "เป็นสัญลักษณ์ของเอกภาพระหว่างประชาชนกับอำนาจรัฐ และเป็นผู้ค้ำประกันรัฐธรรมนูญของสาธารณรัฐคีร์กีซ ของปัจเจกบุคคลและพลเมือง"

ตำแหน่งประธานาธิบดีก่อตั้งขึ้นในปี 2533 แทนที่ตำแหน่งประธานสภาสูงสุดของสหภาพโซเวียตที่มีอยู่ในรูปแบบต่าง ๆ ตั้งแต่ปี 2479 ในขณะที่คีร์กีซสถานยังเป็นสาธารณรัฐสังคมนิยมโซเวียตคีร์กีซ

ผู้ดำรงตำแหน่งที่มาจากเลือกตั้งเป็นคนแรกคืออัสการ์ อากายิฟ ซึ่งดำรงตำแหน่งตั้งแต่เดือนตุลาคม พ.ศ. 2533 จนถึง 24 มีนาคม พ.ศ. 2548 ในเดือนกรกฎาคม พ.ศ. 2548 กูร์มันเบก บากียิฟ ก็ได้รับเลือกให้ดำรงตำแหน่งต่อมา และได้รับเลือกอีกครั้งในปี 2552 แต่การจลาจลครั้งใหญ่ในเดือนเมษายน 2553 ทำให้เขาต้องลาออกและหนีออกจากประเทศ ในเดือนเมษายน 2553 โรซา โอตุนบาเยวา ได้รับเลือกให้ดำรงตำแหน่งเป็นหัวหน้ารัฐบาลชั่วคราว เธอเข้ารับตำแหน่งอย่างเป็นทางการเมื่อวันที่ 3 กรกฎาคม พ.ศ. 2553 โดยดำรงตำแหน่งประธานาธิบดีในวาระที่จำกัดจนกว่าจะมีการจัดการเลือกตั้ง อัลมัซเบก อาตัมบายิฟ ได้รับเลือกในการเลือกตั้งประธานาธิบดีคีร์กีซสถานในปี 2554 และดำรงตำแหน่งต่อจากโอตุนบาเยวาในวันที่ 1 ธันวาคมของปีนั้น

เมื่อวันที่ 16 ตุลาคม พ.ศ. 2560 โซโรนบัย เจนเบกัฟ อดีตนายกรัฐมนตรี ได้รับเลือกให้เป็นประธานาธิบดีของประเทศ เขาเข้ารับตำแหน่งเมื่อวันที่ 24 พฤศจิกายน พ.ศ. 2560 ต่อมาในวันที่ 15 ตุลาคม พ.ศ. 2563 เจนเบกัฟลาออกหลังจากเหตุการณ์ความไม่สงบเกี่ยวกับการเลือกตั้งรัฐสภาเมื่อวันที่ 4 ตุลาคม ทำให้นายกรัฐมนตรีซาดือร์ จาปารัฟ รักษาการในตำแหน่งประธานาธิบดีก่อนที่รัฐสภาจะรับรองให้เขาเป็นประธานาธิบดีในวันที่ 16 ตุลาคม

ซาดือร์ จาปารัฟ เป็นประธานาธิบดีคนที่ 6 และคนปัจจุบันของคีร์กีซสถาน ดำรงตำแหน่งตั้งแต่วันที่ 28 มกราคม พ.ศ. 2564

## อ้างอิง


หมวดหมู่:การเมืองคีร์กีซสถาน
หมวดหมู่:รัฐบาลคีร์กีซสถาน
เงียมเตียง

**เงียมเตียง** หรือ **เงียเตียง** มีชื่อในภาษาจีนกลางว่า **หมางหยาฉาง** () เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพลชนเผ่าลำมัน (南蠻 *หนานหมาน*) ใต้การบังคับบัญชาของเบ้งเฮ็กผู้เป็นมันอ๋อง (蠻王 *หมานหวาง*) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว

เงียมเตียงเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
เงียมเตียงปรากฏเป็นตัวละครในนวนิยาย*สามก๊ก*ตอนที่ 87 และ 88 เป็นขุนพลใต้บังคับบัญชาของเบ้งเฮ็ก ใช้ง้าวเป็นอาวุธและขี่ม้าสีเหลือง

ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง และทำศึกกับเบ้งเฮ็กเป็นครั้งแรก เงียมเตียงเข้ารบกับอองเป๋งขุนพลจ๊กก๊ก หลังจากรบได้ไม่กี่เพลงอองเป๋งก็ล่าถอย เบ้งเฮ็กนำทหารไล่ตามจึงต้องกลถูกซุ่มโจมตีโดยเตียวหงี เตียวเอ๊ก และเตียวจูล่ง เบ้งเฮ็กจึงถูกจับตัว จูกัดเหลียงให้ปล่อยตัวเบ้งเฮ็กไปเป็นครั้งแรก

ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 *เจี่ยชานยฺวี่*) เบ้งเฮ็กจึงสั่งให้เงียมเตียงนำทหาร 3,000 นายไปรบกับม้าต้าย เงียมเตียงรบกับม้าต้ายได้เพลงเดียวก็ถูกม้าต้ายฟันตกม้าตาย

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

### บรรณานุกรม
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*), ตอนที่ 87 และตอนที่ 88.

หมวดหมู่:ตัวละครสมมติในยุคสามก๊ก
อาณดา ประกอบกิจ

**อาณดา ประกอบกิจ** (เกิด 22 กุมภาพันธ์ พ.ศ. 2539) ชื่อเล่น **หญิง** เป็นนักแสดงและนางแบบชาวไทย อดีตสังกัดช่อง 3 เอชดี เป็นที่รู้จักจากละครเรื่อง *[[อ้ายข่อยฮักเจ้า]]* (2565) และซีรีส์เรื่อง *[[ใจซ่อนรัก]]* (2567) ปัจจุบัน​เป็นนักแสดงอิสระ

## ประวัติ
อาณดา ประกอบกิจ เกิดวันที่ 22 กุมภาพันธ์ พ.ศ. 2539 จังหวัดเชียงใหม่ สำเร็จ​การศึกษาระดับปริญญาตรี คณะสถาปัตยกรรมศาสตร์ มหาวิทยาลัยเทคโนโลยีราชมงคลล้านนา จังหวัดเชียงใหม่​

จุดเริ่มต้นในวงการบันเทิงเริ่มจากการเป็นนางแบบช่วงเรียนอยู่ที่เชียงใหม่​ และได้รับการสนับสนุนให้เข้าสู่วงการนางงาม รวมถึงเคยไปแคสโฆษณาและได้งานมา ต่อมาได้ไปฝึกงานที่กรุงเทพมหานคร​ ทำให้มีเวลาลุยงานในวงการบันเทิงมากขึ้น โดยมีผลงานละครเรื่องแรกคือเรื่อง ยมทูตกับภูตสาว ในบท "ปิงปอง"

## ผลงาน
### ละครโทรทัศน์/ซีรีส์

### มิวสิกวิดีโอ
* เพลง Tonight ศิลปิน Daboyway x Wonderframe
* เพลง อยากให้รู้ว่าเหงา ศิลปิน หนุ่ม กะลา
* เพลง Cute ศิลปิน P Hot
* เพลง แค่ได้คิดถึง ศิลปิน Muzu
* เพลง เอาไงดีว้า ศิลปิน Marc Tatchapon x LazyLozy

## อ้างอิง

หมวดหมู่:นักแสดงอิสระชาวไทย
หมวดหมู่:นักแสดงหญิงชาวไทย
หมวดหมู่:พุทธศาสนิกชนชาวไทย
อาเทอร์ รอสตรอน

**เซอร์ อาเทอร์ เฮนรี รอสตรอน**  KBE, RD, RNR (; 14 พฤษภาคม ค.ศ. 1869 – 4 พฤศจิกายน ค.ศ. 1940) เป็นกะลาสีเรือพาณิชย์ชาวบริติชและเจ้าหน้าที่เดินเรือของสายการเดินเรือคูนาร์ด (Cunard Line) เขาเป็นที่รู้จักกันดีในฐานะกัปตันของเรืออาร์เอ็มเอส คาร์เพเทีย (RMS *Carpathia*) เรือที่ไปช่วยเหลือผู้รอดชีวิตจากอาร์เอ็มเอส ไททานิก (RMS *Titanic*) ที่กำลังอับปางเมื่อ ค.ศ. 1912

รอสตรอนได้รับคำชมมากมายจากความพยายามอันแรงกล้าของเขาในการไปช่วยเหลือไททานิกก่อนที่จะอับปาง ตลอดจนการเตรียมการและปฏิบัติการช่วยเหลือผู้รอดชีวิตอย่างมีประสิทธิภาพ เขาได้รับรางวัลเหรียญทองรัฐสภาจากรัฐสภาสหรัฐ และเครื่องราชอิสริยาภรณ์จักรวรรดิบริติชชั้นทุติยาภรณ์ (KBE) เขาก้าวขึ้นเป็นพลเรือจัตวาแห่งกองเรือของคูนาร์ดและเกษียณอายุใน ค.ศ. 1931

## ประวัติ

## เสียชีวิต
ตอนที่เขาป่วย รอสตรอนกับภรรยาเดินทางเยี่ยมมาร์กาเรต ลูกสาว ที่คาน เขาติดโรคปอดอักเสบและเสียชีวิตในโรงพยาบาลคอทเทจ ชิพเพนแฮม ในวันที่ 4 พฤศจิกายน ค.ศ. 1940 อายุ 71 ปี พิธีศพของเขาจัดขึ้นที่โบสถ์เวสต์เอนด์แพริช เซาแทมป์ตัน ในวันพฤหัสบดีที่ 7 พฤศจิกายน ค.ศ. 1940 เหลือเพียงภรรยา เอเธล มินนี และลูก 4 คน เอเธลเสียชีวิตในวันที่ 7 กรกฎาคม ค.ศ. 1943 ด้วยอายุ 69 ปี และฝังข้างเขาในสุสานโบสถ์เวสต์เอนด์

## อ้างอิง

*
* 
* 
* 

## แหล่งข้อมูลอื่น

* Carpathia: Passengers and Crew
* Biography of Captain Rostron
* Carpathia on Chris' Cunard Page
* 

หมวดหมู่:บุคคลจากโบลตัน
หมวดหมู่:อาร์เอ็มเอส ไททานิก
เกาะค้างคาว (จังหวัดชลบุรี)

**เกาะค้างคาว** เป็นเกาะที่ตั้งอยู่ทางทิศใต้ของเกาะสีชัง เป็นหนึ่งในแปดเกาะของหมู่เกาะสีชัง ในตำบลท่าเทววงษ์ อำเภอเกาะสีชัง จังหวัดชลบุรี มีเนื้อที่ราว 500–600 ไร่

เกาะมีหาดทรายอยู่ 3 หาด ด้านหน้าเกาะมีหาดทรายยาวประมาณ 300 เมตร และเป็นบ้านพักติดหาดสำหรับนักท่องเที่ยว ส่วนหาดด้านทิศตะวันตกของเกาะเป็นหาดเล็ก ๆ ไม่มีที่พัก บริเวณเกาะเป็นแหล่งของปะการังน้ำตื้น จากการศึกษาเมื่อ พ.ศ. 2546 พบว่าเกาะค้างคาวมีความหลากชนิดของปะการัง 85 ชนิด และ *Millepora* 1 ชนิด โดยมีปะการังโขดหรือปะการังก้อนชนิด *Porites lutea* เป็นชนิดเด่น

เดิมมีชื่อว่า **เกาะท้ายค้างคาว** เพราะบนเกาะมีค้างคาวแม่ไก่แวะเวียนกินผลไม้สุกตามฤดูกาล ต่อมาทางการได้เปลี่ยนชื่อมาเป็น "เกาะค้างคาว" เพื่อให้ง่ายแก่การเรียก ในอดีตเป็นเกาะที่ไม่มีคนอยู่อาศัย มีเพียงดงตะบองเพชรตามริมหาดและต้นไม้ที่ขึ้นเองตามธรรมธาติบริเวณหาดหิน หาดทรายมีชาวประมงเดินเรือผ่านมาแวะพักแรมบ้าง ต่อมามีการเลี้ยงแพะ และสร้างบ้านพักขึ้นมาเพียงไม่มีกี่หลัง ภายหลังมีการปลูกสร้างบ้านพัก

## อ้างอิง

ค้างคาว
มายบูเกนวิลล์

**มายบูเกนวิลล์** () เป็นเพลงประจำเขตปกครองตนเองบูเกนวิลล์ในประเทศปาปัวนิวกินี โดยนำมาใช้อย่างเป็นทางการใน ค.ศ. 2018 เพลงนี้ร้องในทำนองของ "เดอะซองออฟออสเตรเลีย" ที่ประพันธ์โดย Carl Linger

## เนื้อร้อง

:God bless our lovely homeland
:From mountain peaks to golden sands
:Land of the brave and land of the free
:The brave and the free
:Enfold her children in your hands
:Beneath the Southern Cross we stand
:One mighty Christian family

:ประสานเสียง:
:Oh Bougainville,
:My Bougainville,
:Bless Bougainville.

:The smile of God upon her face
:The pride and joy of all the race
:She wears beneath her purple sheen
:Her mantle of green
:Today we pledge our love and life
:We'll stand by you in every strife
:Our own dear home, our motherland

:ประสานเสียง

## อ้างอิง

## แหล่งข้อมูลอื่น
* มายบูเกนวิลล์ (เสียงร้อง)
* มายบูเกนวิลล์ / เดอะซองออฟออสเตรเลีย (เสียงดนตรี)
สโมสรฟุตบอลอยุธยา ยูไนเต็ด ในฤดูกาล 2566–2567

**ฤดูกาล 2566–2567** เป็นฤดูกาลที่ 8 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยสโมสรจบด้วยอันดับ 10 ในไทยลีก 2 ฤดูกาล 2565–66  

ฤดูกาลนี้สโมสรได้ร่วมมือกับทรูแบงค็อก ยูไนเต็ดซึ่งอยู่ในระดับไทยลีกในการทำทีมเพื่อลงแข่งในไทยลีก 2 โดยสโมสรอยุธยา ยูไนเต็ด มีการยืมตัวผู้เล่นระดับเยาวชนของทรูแบงค็อก ยูไนเต็ด จำนวนหลายราย รวมทั้งได้แดนนี อินวินซิบิเลผู้ฝึกสอนระดับเยาวชนของทรูแบงค็อกฯ มาเป็นหัวหน้าผู้ฝึกสอนในฤดูกาลนี้ โดยอินวินซิบิเลเป็นอดีตกองหน้าชาวออสเตรเลีย ที่เคยเล่นให้กับสวินดันทาวน์และคิลมาร์น็อค

การแข่งขันในไทยลีก 2 สโมสรจบฤดูกาลด้วยอันดับที่ 6 สามารถผ่านเข้าไปแข่งขันในรอบเพลย์ออฟเพื่อเลื่อนชั้นขึ้นไปสู่ไทยลีก เป็นครั้งแรก

## ผู้เล่นฤดูกาล 2566–2567
### รายละเอียดผู้เล่น ฤดูกาล 2566–2567

:*ข้อมูล ณ วันที่​ 12 พฤษภาคม พ.ศ. 2567*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ก่อนเปิดฤดูกาล
#### ย้ายออก

#### ย้ายเข้า

### ครึ่งฤดูกาล
#### ย้ายออก

#### ย้ายเข้า

## การแข่งขันนัดอุ่นเครื่อง

## การแข่งขันในฤดูกาล
### ไทยลีก 2

#### ตารางคะแนน

#### ผลงานโดยรวม

#### ผลงานและอันดับในแต่ละนัด

#### ผลการแข่งขัน

### ไทยลีก 2 รอบเพลย์ออฟ

## สถิติการลงสนามและการทำประตูของผู้เล่น ในฤดูกาล 2566–2567

|-
! colspan=12 style="background:#072a69; color:#00FA9A; text-align:center"| ผู้รักษาประตู

|-

|-

|-
! colspan=12 style="background:#072a69; color:#00FA9A; text-align:center"| กองหลัง
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#072a69; color:#00FA9A; text-align:center"| กองกลาง
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#072a69; color:#00FA9A; text-align:center"| กองหน้า

|-

|-

|-

|-
! colspan=12 style="background:#072a69; color:#00FA9A; text-align:center"| ผู้เล่นที่ย้ายออกช่วงครึ่งฤดูกาล
​

​

|-

### อันดับการทำประตูของผู้เล่น
{| class="wikitable" style="text-align:center"
|-
!width=15|
!width=15|
!width=15|
!width=15|
!width=145|ชื่อ
!width=80|**[[ไทยลีก 2]]**
!width=80|**[[เพลย์ออฟ]]**
!width=80|รวม
|-
|1
|70
|FW/LW
|
|align=left|อังแดร ลูอิช เลย์ชี
|13
|1
|**14**
|-
|rowspan="2"|2
|10
|AM/CF
|
|align=left|ณัฐวุฒิ สุขสุ่ม
|7
|0
|**7**
|-
|77
|AM
|
|align=left|มูซา ซานอห์
|7
|0
|**7**
|-
|rowspan="2"|3
|9
|ST
|
|align=left|กาโรลิส ลูคเฌมิส
|5
|0
|**5**
|-
|14
|FW
|
|align=left|กัณตภณ คีรีแลง
|5
|0
|**5**
|-
|rowspan="2"|6
|93
|CF
|
|align=left|ชูคิด วรรณประเภา
|4
|0
|**4**
|-
|11
|MC
|
|align=left|พัสกร เบี้ยวทุ่งน้อย
|3
|1
|**4**
|-
|8
|37
|ST
|
|align=left|ฌูเวา เปาลู ซาเลส จี โซซา
|2
|1
|**3**
|-
|rowspan="2"|9
|7
|DF
|
|align=left|กฤษณ์พรหม บุญสาร
|2
|0
|**2**
|-
|21
|MF
|
|align=left|นรากรณ์ แก่งกระโทก
|2
|0
|**2**
|-
|rowspan="3"|11
|-
|20
|MC
|
|align=left|ภคพล บุญช่วย
|1
|0
|**1**
|-
|26
|CB
|
|align=left|วรวุฒิ สถาพร
|1
|0
|**1**
|-
|colspan=5|**รวม**
|**52**
|**3**
|**55**

2566–2567
อ
เกาะขามใหญ่

**เกาะขามใหญ่** เป็นเกาะซึ่งตั้งอยู่ในตำบลท่าเทววงษ์ อำเภอเกาะสีชัง จังหวัดชลบุรี อยู่ห่างจากเกาะสีชังประมาณ 1.4 กิโลเมตร ทางทิศตะวันออก เป็นหนึ่งในแปดเกาะของหมู่เกาะสีชัง

จากข้อมูลเมื่อ พ.ศ. 2557 มีชาวบ้านอาศัยอยู่ราว 50 ครัวเรือน มีอาชีพหลักทำการประมง รวมถึงแปรรูปสัตว์ทะเลมาเป็นสินค้าโอท็อป เช่น ปลาหมึกแห้ง  ปลาหมึกแดดเดียว ปลาเค็ม รอบของเกาะมีทรัพยากรธรรมชาติที่ค่อนข้างสมบูรณ์ โดยเฉพาะหอยนมสาวเป็นสัตว์อนุรักษ์ และปลิงทะเล มีทั้งปลิงดำ ปลิงขาว ปูหิน เป็นแหล่งดำน้ำและตกปลาที่มีปลาขนาดใหญ่ บนเกาะมีบริการที่พักรับรองนักท่องเที่ยวแบบเรือนแรม ศาสนสถานบนเกาะมีศาลเจ้าพ่อกวนอูและศาลเจ้าแม่ทับทิม

เกาะขามใหญ่มีประเพณีสงกรานต์อุ้มสาวลงน้ำซึ่งเป็นประเพณีที่มีมาตั้งแต่สมัยพระบาทสมเด็จพระจุลจอมเกล้าเจ้าอยู่หัว โดยจะจัดขึ้นในวันที่ 18 เมษายนของทุก ๆ ปี

## อ้างอิง

ขามใหญ่
สมเด็จ

***สมเด็จ*** (, UNGEGN: , ALA-LC:   ออกเสียง *ซ็อมดัจ*) เป็นนามยศซึ่งพระมหากษัตริย์แห่งกัมพูชาพระราชทานแก่บุคคลที่ถือว่ามีคุณูปการต่อประเทศชาติ โดยมากผู้ที่ได้รับพระราชทานยศนี้มีราชทินนามต่อท้ายเพื่อแสดงคุณสมบัติหรือตำแหน่งหน้าที่เฉพาะบุคตล เช่น บรรดาศักดิ์อย่างเต็มของฮุน เซน นายกรัฐมนตรีกัมพูชา คือ *สมเด็จอัครมหาเสนาบดี เดโช ฮุน เซน* สมาชิกในพระราชวงศ์บางพระองค์และพระสงฆ์ทรงสมณศักดิ์บางรูป ก็มีสิทธิที่จะได้รับพระราชทานสถาปนาอิสริยยศและสมณศักดิ์ชั้น  "*สมเด็จ*" เช่นกัน ในเดือนกรกฎาคม ค.ศ. 2016 ทางรัฐบาลมีคำสั่งให้สื่อออกนามของผู้นำในรัฐบาลด้วยราชทินนามและบรรดาศักดิ์อย่างครบถ้วน

ในรัชสมัยแรกของพระบาทสมเด็จพระนโรดม สีหนุ (1941–1955) บรรดาศักดิ์ชั้นดังกล่าวนี้เป็นสิ่งที่ไม่ค่อยได้พบเห็นในหมู่สามัญชน โดยมีนักการเมืองเพียงแค่ 4 คนที่ได้รับยศนี้ ได้แก่ แปน นุต, ญึก เตียวฬง, ซอน ซาน และเจา เซน กอกซัล ชุม ทั้งหมดดำรงตำแหน่งนายกรัฐมนตรี

คำว่า สมเด็จ โดยศัพท์แปลว่า เจ้า การพระราชทานยศสมเด็จนี้จึงถึงเสมือนว่าเป็นการตั้งให้เป็นเจ้าสำหรับสามัญชนหรือขุนนาง ถือเป็นยศขุนนางชั้นสูงสุด เทียบเท่าบรรดาศักดิ์ชั้นสมเด็จเจ้าพระยาในระบบบรรดาศักดิ์ของไทยในอดีต หากพระราชทานแก่พระบรมวงศานุวงศ์ ย่อมนับว่าเป็นการยกย่องเพิ่มพูนพระอิสริยยศในพระราชวงศ์ให้สูงยิ่งขึ้น ซึ่งยังมีการแบ่งระดับความสำคัญออกไปอีกหลายระดับ และหากพระราชทานแก่พระสงฆ์ทรงสมณศักดิ์ในพระพุทธศาสนา พระสงฆ์เหล่านั้นจะมีฐานะเป็นสมเด็จพระราชาคณะ ทำหน้าที่บริหารกิจการคณะสงฆ์ของประเทศ ซึ่งฆราวาสพึงปฏิบัติต่อพระสงฆ์เหล่านั้นเสมือนเจ้านาย

## ผู้ครองยศ "สมเด็จ" เท่าที่ปรากฏ
### พระอิสริยยศในพระมหากษัตริย์

### พระอิสริยยศในพระบรมวงศานุวงศ์

### บรรดาศักดิ์ข้าราชการและนักการเมือง

### สมณศักดิ์พระสงฆ์

## ดูเพิ่ม
* บรรดาศักดิ์กัมพูชา
## อ้างอิง

หมวดหมู่:ซัมเด็จ
หมวดหมู่:ชื่อยศ
หมวดหมู่:ขุนนางกัมพูชา
หมวดหมู่:ตำแหน่งชนชั้นสูง
หมวดหมู่:การเมืองกัมพูชา
โคฟ

**โคฟ** (  ,) หรือเป็นที่รู้จักระหว่างปี ค.ศ. 1849–1920 ในชื่อ **ควีนส์ทาวน์** (Queenstown) เป็นเมืองท่าบนชายฝั่งทางใต้ของเทศมณฑลคอร์ก ประเทศไอร์แลนด์ มีประชากรประมาณ 13,000 คน และเป็นที่ตั้งของท่าเรือสำราญเพียงแห่งเดียวในไอร์แลนด์ การท่องเที่ยวในพื้นที่อาศัยมรดกทางทะเลและการย้ายถิ่นฐานของเมือง

## อ้างอิง

หมวดหมู่:เมืองในประเทศไอร์แลนด์
LK-99

**LK-99** (จาก **ลี-คิม-1999**) เป็นโลหะสีเทาดำที่ดัดแปลงมาจากตะกั่วและอะพาไทต์มีลักษณะพิเศษเป็นตัวนำไฟฟ้าในสภาพนำยวดยิ่งที่อุณหภูมิห้อง โดยมีโครงสร้างโมเลกุลในลักษณะหกเหลี่ยม โดยวัสดุนี้คิดค้นในห้องวิจัยของนักวิจัยชาวเกาหลี ซุกแบ ลี () และ จี-ฮุน คิม ()จากมหาวิทยาลัยเกาหลี โดยทีมวิจัยได้กล่าวถึงความพิเศษของวัสดุนี้ว่าสามารถนำไฟฟ้าอย่างยิ่งยวดที่อุณหภูมิห้อง และที่อุณหภูมิต่ำกว่า 

แม้กระนั้น  วัสดุนี้ยังไม่ได้รับการยืนยันว่าสามารถนำไฟฟ้าอย่างยิ่งยวดได้จริง โดยมีนักวิจัยหลายคนทั่วโลกได้ทำการทดลองซ้ำแต่ไม่สามารถผลิตวัสดุชนิดนี้ออกมาได้ และยิ่งไปกว่านั้นผลงานวิจัยที่ตีพิมพ์เกิดจากสำนักพิมพ์อิสระที่ไม่ได้มีผู้เชี่ยวชาญตรวจทาน 

## อ้างอิง

หมวดหมู่:วัสดุศาสตร์
เหตุดอกไม้ไฟระเบิดที่สุไหงโก-ลก พ.ศ. 2566

**เหตุดอกไม้ไฟระเบิดที่สุไหงโก-ลก** เป็นเหตุดอกไม้ไฟระเบิดขึ้นที่โกดังเมื่อวันที่ 29 กรกฎาคม พ.ศ. 2566 ในบ้านมูโนะ ตำบลมูโนะ อำเภอสุไหงโก-ลก จังหวัดนราธิวาส มีผู้เสียชีวิตอย่างน้อย 12 ราย และบาดเจ็บอย่างน้อย 118 ราย และทำลายอาคารบ้านเรือนในพื้นที่โดยรอบอย่างน้อย 200 หลังคาเรือน อย่างไรก็ตามจุดศูนย์กลางของการเกิดระเบิดครั้งนี้คือเกิดขึ้นในตลาดมูโนะ 

## อ้างอิง

หมวดหมู่:ประเทศไทยในปี พ.ศ. 2566
หมวดหมู่:เหตุระเบิดในประเทศไทย
หมวดหมู่:อำเภอสุไหงโก-ลก
ไอส์ไบน์

**ไอส์ไบน์** (; "กระดูกน้ำแข็ง, ขาน้ำแข็ง") เป็นอาหารเยอรมันอย่างหนึ่ง ได้จากการนำข้อขาหมูไปบ่มเกลือหรือแช่น้ำเกลือ จากนั้นนำไปต้มกับผัก เครื่องเทศ และสมุนไพร แล้วเคี่ยวต่อโดยใช้ไฟอ่อนไปเรื่อย ๆ ก่อนยกมาเสิร์ฟ ชื่ออาหารชนิดนี้มีที่มาจากการนำกระดูกขาหมูมาประกอบเป็นรองเท้าสเกตน้ำแข็งในสมัยโบราณ ในภาคใต้ของเยอรมนี อาหารชนิดนี้เป็นที่รู้จักกันในชื่อ *[[ชไวนส์ฮัคเซอ]]* () แต่มีวิธีทำต่างออกไปโดยนำข้อขาหมูไปอบจนหนังกรอบแทนที่จะเคี่ยวจนเนื้อนุ่ม อาหารที่คล้ายกันในโปแลนด์เรียกว่า *กอลองกา* (; "หน้าแข้งน้อย") และในสวีเดนเรียกว่า *เฟล็สก์เล็กเมียรูตมูส* (; "ขาหมูกับผักหัวบด")

ในเยอรมนีมีการจำหน่ายไอส์ไบน์แบบปรุงสำเร็จห่อบรรจุภัณฑ์พลาสติก (โดยบ่มเกลือและบางครั้งก็รมควันมาแล้ว) สำหรับนำไปอบในเตาอบหรืออุ่นในเตาไมโครเวฟก่อนกิน เครื่องเคียงที่กินกับไอส์ไบน์ยังมีความแตกต่างกันไปตามภูมิภาค เช่น ในเบอร์ลินนิยมเสิร์ฟกับถั่วลันเตาบด ในแฟรงโคเนียโดยทั่วไปนิยมเสิร์ฟกับมันฝรั่งบดหรือเซาเออร์เคราท์ ส่วนในออสเตรียนิยมเสิร์ฟกับฮอร์สแรดิชและมัสตาร์ดแทน

## อ้างอิง

หมวดหมู่:อาหารจากเนื้อหมู
หมวดหมู่:อาหารดอง
หมวดหมู่:อาหารบ่มเกลือ
หมวดหมู่:เนื้อสัตว์รมควัน
หมวดหมู่:อาหารเยอรมัน
หมวดหมู่:อาหารออสเตรีย
หมวดหมู่:อาหารเช็ก
หมวดหมู่:อาหารโปแลนด์
หมวดหมู่:อาหารพอเมอเรเนีย
วอลเลย์บอลหญิง ซี วี.ลีก 2023

**วอลเลย์บอลหญิง ซี วี.ลีก 2023** () เป็นการแข่งขันในประเภทหญิงครั้งที่ 3 ของวอลเลย์บอล ซี วี.ลีก ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC)

สนามที่ 1 จัดขึ้นที่หวิญฟุก ประเทศเวียดนาม ระหว่างวันที่ 4 – 6 สิงหาคม ส่วนสนามที่ 2 จัดขึ้นที่เชียงใหม่ ประเทศไทย ระหว่างวันที่ 11 – 13 สิงหาคม

## ทีม
* 
* 
* 
* 

## สถานที่แข่ง

## ผลลัพธ์และอันดับ

## ดูเพิ่ม
* วอลเลย์บอลชาย ซี วี.ลีก 2023

## อ้างอิง

## แหล่งข้อมูลอื่น
* 

2023
หมวดหมู่:กีฬาเวียดนามในปี พ.ศ. 2566
หมวดหมู่:กีฬาไทยในปี พ.ศ. 2566
ซี วี.ลีก
ซี วี.ลีก
ซี วี.ลีก
ซี วี.ลีก
หมวดหมู่:การแข่งขันกีฬาในจังหวัดเชียงใหม่
สตรองโฮลด์ (วิดีโอเกม พ.ศ. 2536)

***สตรองโฮลด์*** () เป็นเกมคอมพิวเตอร์สร้างเมืองวางแผนเวลาจริงของ*[[ดันเจียนส์แอนด์ดรากอนส์]]* ที่เผยแพร่โดยสทราทีจิกซิมูเลชันส์, อิงก์. และพัฒนาโดยสตอร์มฟรอนต์สตูดิโอส์ใน ค.ศ. 1993

## รูปแบบการเล่น
ผู้เล่นสร้างสมดุลของทรัพยากรเพื่อสร้างเมืองที่มีละแวกใกล้เคียงที่มีเอกลักษณ์ ซึ่งแต่ละแห่งมีสถาปัตยกรรมที่เป็นเอกลักษณ์ของตนเอง โดยสามารถเรียกผู้อยู่อาศัยและช่างฝีมือในแต่ละละแวกมาปกป้องส่วนใดส่วนหนึ่งของเมืองที่ถูกโจมตี ผู้เล่นสามารถเลือกผู้นำในละแวกใกล้เคียงได้หลากหลาย รวมถึงผู้วิเศษ, นักบวช, โจร, นักรบ, เอลฟ์ (ผสมระหว่างนักรบและผู้วิเศษ), คนแคระ (นักรบร่างกำยำซึ่งเป็นนักขุดเหมืองที่ยอดเยี่ยมเช่นกัน) และฮาล์ฟลิง (ชาวนาผู้เยี่ยมยอดพร้อมความสามารถในการโจรกรรม) ตัวอย่างเช่น ผู้เล่นสามารถใช้เอลฟ์ที่กำเนิดมาเพื่อสร้างสิ่งก่อสร้างในโครงเรื่อง หรือผู้เล่นสามารถมุ่งความสนใจไปที่เอลฟ์ในการฝึกเพื่อสร้างเลเวลของตัวละคร, รวบรวมกองทัพ ตลอดจนเดินทัพโดยทางบกและกำจัดมอนสเตอร์ที่อยู่ใกล้เคียง หรือผู้เล่นสามารถมุ่งเน้นไปที่การพัฒนาเมืองทั้งหมดและชนะเกมด้วยวิธีนั้นแทน ส่วนบรรดาแผนที่ได้รับการสร้างขึ้นจากไทล์สีไวร์เฟรมรูปสามเหลี่ยม สีของไทล์แต่ละส่วนจะกำหนดประเภทของภูมิประเทศ ได้แก่ น้ำ, ที่ราบ, ภูเขา และเนินเขา โดยเกมดังกล่าวมีตัวสร้างแผนที่แบบสุ่ม

## การตอบรับ
จากข้อมูลของเว็บไซต์เกมสปาย ระบุว่า "เมืองต่าง ๆ จะกลายเป็นเรื่องยากต่อการจัดการอย่างรวดเร็ว แต่ผู้เล่นที่เป็นแฟนเกมต่างสาบานว่าเกมนี้เป็นหนึ่งในเกมจำลองการจัดการที่น่าติดตามที่สุดเท่าที่พวกเขาเคยเล่นมา"

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:เกมสร้างเมือง
หมวดหมู่:เกมสำหรับเอฟเอ็ม ทาวส์
หมวดหมู่:วิดีโอเกมวางแผนเวลาจริง
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในสหรัฐ
จังหวัดเอริเทรีย

**จังหวัดเอริเทรีย** (, ) เป็นจังหวัดทางตอนเหนือสุดของเอธิโอเปีย มีเมืองหลวงอยู่ที่แอสมารา เอริเทรียได้รับเอกราชในปี 1993 หลังสงครามอิสรภาพเอริเทรีย

## ประวัติศาสตร์
ในอดีตภูมิภาคนี้เรียกว่า เมดรี บาห์รี (ดินแดนแห่งท้องทะเล) ชื่อของดินแดนนี้ถูกเปลี่ยนเป็นเอริเทรียหลังจากการสร้างอาณานิคมของอิตาลีในเอริเทรียในปี 1890 หลังจากการขยายการยึดครองของอิตาลีในพื้นที่ตั้งแต่ปี 1882 พรมแดนระหว่างเอริเทรียของอิตาลีและจักรวรรดิเอธิโอเปียถูกกำหนดไว้ในสนธิสัญญาวูแชเลในปี 1889 หลังจากที่อิตาลีพิชิตเอธิโอเปียในปี 1936 และตั้งอาณานิคมของแอฟริกาตะวันออกของอิตาลี เอริเทรียก็กลายเป็นส่วนหนึ่งของเอริเทรีย ในช่วงสงครามโลกครั้งที่ 2 ดินแดนแห่งนี้ตกอยู่ภายใต้การยึดครองของกองทัพบริติชและอยู่ภายใต้การดูแลของสหประชาชาติในปี 1951 เมื่อวันที่ 15 กันยายน 1952 ดินแดนแห่งนี้กลายเป็นรัฐปกครองตนเองเอริเทรีย รวมกับจักรวรรดิเอธิโอเปียภายใต้อำนาจอธิปไตยของจักรพรรดิเอธิโอเปีย.

การปกครองตนเองถูกถอนออกเมื่อวันที่ 14 พฤศจิกายน 1962 หลังจากการเริ่มต้นของสงครามประกาศอิสรภาพของเอริเทรียในปี 1961 หลังจากการปฏิวัติเอธิโอเปียในปี 1974 จังหวัดนี้อยู่ภายใต้การปกครองของเดร์ก และต่อมาคือสาธารณรัฐประชาธิปไตยประชาชนเอธิโอเปีย จังหวัดได้รับเอกราชทางนิตินัยภายใต้แนวร่วมปลดปล่อยประชาชนเอริเทรียในปี 1991 และถูกยกเลิกอย่างเป็นทางการโดยเอธิโอเปียในปี 1993 กลายเป็นรัฐเอกราชของเอริเทรีย

## อ้างอิง

หมวดหมู่:ประเทศเอริเทรีย
หมวดหมู่:ก่อตั้งในปี พ.ศ. 2495
หมวดหมู่:สิ้นสุดในปี พ.ศ. 2505
ลีเมอร์หางวงแหวน

thumb
thumb
ลีเมอร์หางวงแหวน หรือ ลีเมอร์หางปล้อง (อังกฤษ: Ring-tailed lemur) มีชื่อวิทยาศาสตร์ว่า *Lemur catta* เป็นชนิดของลีเมอร์ที่รู้จักกันอย่างก้าวขวาง ลักษณะทั่วไปเหมือนลีเมอร์ แต่มีลักษณะเฉพาะที่สำคัญคือส่วนหางเป็นลายปล้องสลับขาวกับดำ ลีเมอร์หางวงแหวนถูกประเมินเป็นสัตว์ใกล้สูญพันธุ์ตามบัญชีแดงไอยูซีเอ็นปี 2018 

## ลักษณะ
คือรูปร่างคล้ายลิง จมูกและปากยื่นคล้ายหมาจื้งจอก ดวงตากลมโต ขนตามร่างกายหนาและแน่น มีหางยาวเป็นพวงคล้ายกระรอก และมีลักษณะเฉพาะคือสีขน โดยบริเวณหลังหัวคลุมไปถึงหลัง และด้านนอกของขาหน้าและขาหลังมีสีเทาปนน้ำตาล ใบหูส่วนนอก หน้า คอ อก เชื่อมไปจนถึงจนถึงท้อง และด้านในของขาหน้าและขาหลังมีสีขาว รอบดวงตา ปลายจมูกและใบหูส่วนในเป็นสีดำ ส่วนหางเป็นลายปล้องสลับขาวกับดำชัดเจน โดยมีแถบขาวประมาณ 12 -13 แถบ แถบสีดำ 13 -14 แถบ ปลายหางเป็นแถบดำ น้ำหนัก 2.3-5.5 กิโลกรัม ความยาวจากปลายจมูกถึงโคนหาง 39 - 46 เซนติเมตร ความยาวหาง 56 - 63 เซนติเมตร

## สภาพแวดล้อมและพฤติกรรม
ลีเมอร์หางวงแหวนเป็นสัตว์สังคม มักอยู่เป็นฝูงขนาดประมาณ 12 -25 ตัว สื่อสารระหว่างกันด้วยเสียงและกลิ่น อาศัยตามป่าเบญจพรรณ ป่าละเมาะ และป่าชายฝั่งแม่น้ำทางใต้และทางตะวันตกเฉียงใต้ของเกาะมาดากัสการ์ โดยอาศัยในพื้นที่ๆ สูงกว่าลีเมอร์ชนิดอื่น ออกหากินตามพื้นป่าและบนต้นไม้ในเวลากลางวัน กินทั้งพืชและสัตว์ โดยกินผลไม้และยอดไม้เป็นส่วนใหญ่ และกินยังดอกไม้ เปลือกไม้ ยางไม้บางชนิด กิ้งก่า นก แมลง และสัตว์ไม่มีกระดูกสันหลังอื่น ๆ เวลานั่งบนคบไม้จะปล่อยหางห้อยลงมา และเวลาเดินจะตั้งหางขึ้นโดยงอปลายหางคล้ายตะขอ อายุขัยเฉลี่ย 25-30 ปี ตัวผู้ลำดับสูงในฝูงมีโอกาสผสมพันธุ์กับตัวเมียหลายตัวมากกว่าตัวผู้ตัวอื่น โดยผสมพันธุ์ช่วงเดือนเมษายน ถึงมิถุนายน วงรอบปีละครั้ง ระยะตั้งท้อง 4-4.5 เดือน ออกลูกครั้งละ 1-2 ตัว และโตเต็มวัยเมื่ออายุ 2.5-3 ปี

## อ้างอิง

หมวดหมู่:ลีเมอร์
เด็กวัฒนธรรมที่สาม

**เด็กวัฒนธรรมที่สาม** () หรือ **บุคคลวัฒนธรรมที่สาม** (third culture individuals) คือคนที่ถูกเลี้ยงดูมาในวัฒนธรรมอื่นที่ไม่ใช่ของพ่อแม่หรือวัฒนธรรมของประเทศที่ถือสัญชาติของตน และยังอาศัยอยู่ในสภาพแวดล้อมที่แตกต่างกันในช่วงปีการพัฒนาการในวัยเด็ก โดยทั่วไปแล้วพวกเขาจะได้รับอิทธิพลทางวัฒนธรรมที่หลากหลายและมีความหลากหลายมากกว่าผู้ที่เติบโตมาในสภาพแวดล้อมทางวัฒนธรรมแบบใดแบบหนึ่ง คำนี้ใช้กับทั้งผู้ใหญ่และเด็ก โดยคำว่า *เด็ก* นั้นหมายถึงปีแห่งการพัฒนาการของแต่ละคน 

เด็กวัฒนธรรมที่สามได้ย้ายไปมาระหว่างวัฒนธรรมก่อนที่จะมีโอกาสพัฒนาตัวตนและเอกลักษณ์ทางวัฒนธรรมของตนอย่างเต็มที่ วัฒนธรรมที่หนึ่งของบุคคลดังกล่าวหมายถึงวัฒนธรรมของประเทศที่พ่อแม่เป็นต้นกำเนิด วัฒนธรรมที่สองหมายถึงวัฒนธรรมที่ครอบครัวอาศัยอยู่ในปัจจุบัน และวัฒนธรรมที่สามหมายถึงโดยการรวมวัฒนธรรมจากประเทศบ้านเกิดของตัวเองเข้ากับวัฒนธรรมจากประเทศที่อาศัยอยู่ ไม่เกี่ยวข้องกับสองวัฒนธรรมแรก

## อ้างอิง

หมวดหมู่:คำศัพท์สังคมวิทยา